Sir Elwoodin hiljaiset värit

Sir Elwoodin hiljaiset värit (fere 'Domini Elwood colores tranquilli' ) est grex musicus Finnicus prope Helsingiam oriundus, qui musicam rock canit colore plerumque submaesto. 

 De musica 
Ipsi quidem se dicunt "jazz cellariam" vel "jazz ganeariam" canere, quod potius genium loci depingit quam genus musicae. Cantiones ad vulgarem formam rockicam factae non solum (quamquam plerumque) res cotidianas sicut amorem, exitus et exitia, vitam (sub)urbanam, senectutem, aleam vitae tractant sed etiam tamquam scaenicas animi affectiones imaginesque parvorum momentorum exponunt. In canendi actionibus, instrumenta musica saepe ita sunt inter se composita, ut impressiones acusticas dent quam maximas (quamquam nimirum electricis utuntur instrumentis). 

Inter cantiones celeberrimas gregis numerantur 
 Neiti Kevät (fere 'Dominula Verna'; 1992)
 Viimeisellä rannalla ( 'In extremo litore' ; 1993): Ultimi homines in litore nubem mortiferam opperiuntur ... puerulus lectorem nuntiorum TV flevisse vidit ante transmissionem interruptam ... vicinum vidit insanientem, et deum et diabolum accusantem ... suum quisque degit tempus, sine spe melioris. [Visificum infra]
 Älä mee ('Ne abieris' ; 1993): Iuvenis in ganea puellam rogat, ut adhuc paulisper remaneat: "Ne abieris!" [Specimen infra] 
 Sua seuraan ( 'Te sequor' ; 1999). 

Etiam ex aliorum cantionibus conversiones aliquot fecerunt, sicut 
 Älä itke ( 'Ne fleveris' ; 1991 ; < Neil Young, Don't Cry No Tears)
 Kaduilla Kallion ( 'In viis Kallio' [Kallio ('Saxum') est regio urbis Helsingiae] ; 1995 ; < Tom Waits, In the Neighbourhood). 

Plurimas cantiones quidem ipsi composuerunt. Cantiones, quippe quae Finnice tantum factae sint, inter nationes parum increbruerunt.

 De grege 
Grex anno 1988 initium fecit canendi. Tribus annis post (nempe 1991) primum discum divulgaverunt. Anno 1993 tertium album disographicum in medium protulerunt, quod magnum successum gregi prosperavit. Anno 2004 Riku Järvinen, bassista et violinista, calamitate accepta vita defunctus est, quod gregem graviter inflixit. Post silentium trium annorum tamen iter suum musicum perrexerunt.

Usque ad hunc diem nescimus, quid nomen gregis sibi velit.

 Gregales hodierni 
 Juha Lehti (ab 1988), conditor et auctor gregis, cantor, cithara, harmonica flatilis
 Juha "Junnu" Saaresaho (ab 1988), chordophona, harmonica diductilis, percussionalia, vox secunda
 Arttu Leskinen (ab 1989), percussionalia
 Jussi Virtanen (ab 1997, interdum etiam antea), cithara
 Pekka "Puppe" Luomanmäki (ab 2004), cithara bassa

 Qui antea interfuerint 
 Pete Loikala (1988-1990), cithara bassa
 Jogi Kosonen (1991), trompeta
 Hansu Saarinen (1991-2003), saxophonum et "quidlibet usui erat"
 Riku Järvinen (1990-2004), cithara bassa, violina

 Alba discographica 
 Varjoissa vapaan maailman ( 'In umbris mundi liberi', 1991)
 Yö tekee meistä varkaat ( 'Nox nos fures facit', 1992)
 Kymmenen tikkua laudalla ( 'Decem assulae in tabula', 1993)
 Puoli viisi aamulla ( 'Hora quarta et dimidia mane', 1995)
 Puunukke ( 'Pupa lignea', 1997)
 Pyhää kamaa ( 'Quisquiliae sacrae', 1999)
 Pohjoisesta tuulee taas ( 'A septentrione iterum ventus flat', 2001)
 18. tammikuuta ('18 Ianuarii', 2003)
 Sattuman kauppa ('Res fortuita', 2007)
 Kaipuun vuosirenkaita (2LP/CD, 2010)
 Varjoissa vapaan maailman – 20 vuotta myöhemmin (live, CD+DVD, 2011)
 Torstai-ilta Tavastia-klubilla (live, 2013)
 Aamupäivän Errol Flynn (2020)

 Nexus externus 
 Älä mee / Ne abieris apud YouTube
 Viimeisellä rannalla / In extremo litore apud YouTube

Categoria:Greges musici Finniae
Categoria:Constituta 1988
Categoria:Musici et greges Finnice cantantes